Сусветная знакамітасць, рэжысёр Мілаш Форман у 1996 г. выпусціў фільм “Народ супраць Лары Флінта. Біяграфічны эпізод жыцця эксцэнтрычнага выдаўца “мужчынскага часопіса “Hustler Лары Флінта пераказвае судовую эпапею, у якой Флінт дамагаецца стасавання прынцыпаў першай папраўкі нават да такой спрэчнай матэрыі, як пашырэнне фрывольнага выдання. Як заўважае ягоны адвакат — яму не падабаецца бізнес Флінта, але прынцып свабоды выказвання важнейшы за яго асабістыя ўражанні.